**Kārlis Kalējs: “Prieks, ka sezona ir atsākusies un varu parādīt labu rezultātu”**

**Sestdien, 26. jūnijā Jaunpilī, Jaunpils mototrasē norisinājās Nacionālā kausa pirmais posms motokrosā. Vienlaikus tas bija arī Jaunpils Līgo kauss, kurš tradicionāli notika trešo gadu pēc kārtas.**

Šoreiz Jaunpilī laikapstākļi bija piemēroti motokrosam, jo nebija tik karsts. Dalībnieki bija priecīgi un apmierināti ar aizvadīto posmu, jo sacensību organizators bija parūpējies, lai trase būtu perfekta.

MX Pro klases uzvarētājs **Kārlis Kalējs** (“Rambas R”) atzīst, ka neskatoties uz gūto traumu pirmajā braucienā, kopumā viņam sacensības izdevās labi, jo abos braucienos sportists uzvarēja. “Visa brauciena garumā noturēju labu tempu. Pirmā brauciena sākumā no lēnāka dalībnieka man trāpija akmens, kā rezultātā pārsitu degunu. Bet tāpat spēju finišēt pirmajā vietā. Otrajā braucienā no starta aizbraucu otrajā pozīcijā, bet ātri spēju izvirzīties vadībā. Trase sagatavota lieliski. Prieks, ka sezona ir atsākusies un varu parādīt labu rezultātu,” tā Kārlis Kalējs.

Sacensību rīkotājs Ikars Leimanis stāsta, ka “kopumā pasākums sportistiem, kuri piedalījās Jaunpils motokrosā, ir izdevies. Paldies par labiem vārdiem no LaMSF motokrosa komisijas vadītāja Kristera Serģa un dalībniekiem. Man ir prieks censties un turpināt iesākto,” saka Ikars.

Organizators bija cerējis, ka sacensībās ieradīsies kuplāks dalībnieku skaits, bet šoreiz 26. jūnijā bija vairākas moto sacensības vienā dienā. “Paldies, visiem, kuri atbrauca,” saka Ikars.

Šoreiz organizatoram nācās saskarties arī ar nepatīkamākām lietām - skatītāju neielaišana sacensību teritorjā, tāpēc Ikars atvainojas visiem, kuri netika ielaisti, “ļoti ceru, ka nākamajās sacensībās uz afišas varēšu rakstīt “bez ierobežojumiem”. Paldies visiem un vēlreiz atvainojos! Gaidīšu Jūs, jo motokross ir “foršs”!”

**Nacionālā kausa uzvarētāju TOP3**

**MX50 klasē:**

1. Martins Cīrulis (“IK Auseklis”)
2. Patriks Cīrulis (“IK Auseklis”)
3. Rasmus Naars (privāti)

**MX65V klasē:**

1. Toms Dankerts (AMK “Bieriņi”)
2. Rems Šarovs (“Camk Latgale”)
3. Edijs Piļeckis (“Saldus motoklubs”)

**MX65Jklasē:**

1. Artūrs Vinters (“Jāņa Vintera Moto Team Rīga”)
2. Gregs Laguta (“KTM Motofavorīts”)
3. Roberts Brants (AMK “Bieriņi”)

**MX85J klasē:**

1. Alberts Knapšis (“F.F.F.”)
2. Ričards Alens Gaļcins (“Camk Latgale”)
3. Emīls Ivanovs (“Saules sporta klubs”)

**MX85V klasē:**

1. Markuss Kokins (“MX Moduls”)
2. Emīls Solovjevs (privāti)
3. Tomass Šaicāns (“Rodeo MX”)

**MXPRO klasē:**

1. Kārlis Kalējs (“Rambas R”)
2. Mairis Pumpurs (“Kristers Serģa Motoklubs”)
3. Gints Filipsons (“GF Racing Team”)

**MINI MX klasē:**

1. Jurijs Sigajevs (“Saldus motoklubs”)
2. Reinis Pušpurs (“Gulbenes moto”)
3. Toms Binovskis (“Saldus motoklubs”)

**Zero klasē:**

1. Andis Feldmanis (privāti)
2. Roberts Tedejevs (privāti)
3. Ritvars Krēmers (“MX Factory Latvia”)

**MX A klasē:**

1. Dāvis Kurmis (“Saules sporta klubs”)
2. Kristofers Kauliņš (“MX Factory Latvia”)
3. Aksels Neimanis (AMK “Bieriņi”)

**MX B klasē:**

1. Rinalds Buraks (“MX Ķekava”)
2. Ralfs Riters (“Rambas R”)
3. Ralfs Dindonis (“VV Moto Racing Team”)

**MX C klasē:**

1. Kārlis Catlaks (“F.F.F.”)
2. Kristofers Everts Egle (“GF Racing Team”)
3. Agris Bārda (“Dako Ziemeļvidzeme”)

**MX D klasē:**

1. Jānis Straume (“F.F.F.”)
2. Rinats Hakimjanovs (“Camk Latgale”)
3. Renārs Tabors (privāti)

**Nacionālā kausa pirmā posma rezultāti:** https://speedhive.mylaps.com/Events/1875469

*Informāciju sagatavoja Luīze Vīksna (LaMSF)*